‘ના, મિત્ર, એવું ન બોલશો. તબીબી વિજ્ઞાન પણ અમુક હદ સુધી જ સચોટ આગાહી કરી શકે છે. કોઈ શ્રેષ્ઠ ડોક્ટર પણ એ નથી કહી શકતો કે આ બાળક કયા કલાકે અને મિનિટે જન્મવાનું છે કે આ વૃદ્ધ ચોક્કસ કઈ મિનિટે મરી જશે. પ્રિયાના ગર્ભાશયમાંથી દવા પસાર થઈ હશે ત્યારે કદાચ નળીમાં કોઈ ફેરફાર થયો પણ હોઈ શકે. કદાચ તમારા મનમાં જન્મેલા પોઝિટિવ એપ્રોચનું પણ આ પરિણામ હોઈ શકે છે. બાકી કીરોના શાસ્ત્ર વિશે હું એટલું કહીશ કે આ શાસ્ત્ર શત-પ્રતિશત સચોટ છે, આ શરત એટલી જ કે એમાં પ્રાવીણ્ય મેળવવા માટે વૈજ્ઞાનિકની હદ સુધી મહેનત કરવી પડે.’